open-index/open-wikipedia-markdown huggingface dataset:
Jan van Huysums Blomsterstykke

***Jan van Huysums Blomsterstykke*** er et dikt på 64 sider av den norske forfatteren Henrik Wergeland, utgitt i 1840. Det er skrevet som en ekfrase, det vil si i dialog med et annet kunstverk, et blomstermaleri av den nederlandske maleren Jan van Huysum. Wergeland hadde hatt anledning til å se det i original da det hang på Nordre Skøyen hovedgård.

Diktet blir beskrevet som «et høydepunkt i Henrik Wergelands forfatterskap». Ifølge den danske litteraturforsker Jens Kruuse (1908-78) er det «et af romantikkens hovedværker».

Diktet ble skrevet i lysthuset i hagen utenfor ekteparet Wergelands hjem i Damstredet 1. I vers og prosa beskrev Wergeland den fiktive skikkelsen Adrian som mistet sin familie i krigshandlingene under Nederlands frihetskamp. Adrian lever tilbaketrukket, som eneboer; men en dag blir hans døde levende for ham i blomstene han dyrker. Wergeland tenker seg at maleren Jan van Huysum kom forbi og fikk øye på blomstene; han forsynte seg av dem til en bukett han ville male, enda den gamle Adrian tryglet ham om å la være. I diktet dør Adrian; van Huysum maler buketten og «*syntes stundom at see Aanders Aasyn i Blomsterne*».

Bildet viser en blanding av hageblomster, supplert med ville arter, i tillegg til doggdråper og en rikholdig fauna av insekter, snegler og til og med et fuglereir nede til høyre. En del av blomstene lar Wergeland symbolisere personene i sin fantasifulle historie. Forfatteren anser bildet som et så stort og merkelig kunstverk at han undrer seg over om blomstene på bildet dypest sett er noe annet og mer enn en avbildning av havens blomster. Er de kanskje «*Blomsterblomstre*»? Mens han prøvende grubler over maleriets kvaliteter, stiller han seg selv en rekke spørsmål, bl.a. dette:

Utløst av opplevelse av og refleksjon over maleriet skaper Wergeland en fiktiv tilblivelseshistorie. Det første han fordyper seg i og forundrer seg over under beskuelsen av maleriet, er en av de mirakuløse dråpene på maleriet. Men kunstverket åpner seg først til fulle da han bønnfaller en av blomstene, en rosenknopp, om å røpe maleriets hemmeligheter. Da blir han innviet i en fantastisk fortelling om forholdet mellom livet og kunsten, slik at han helt til slutt overveldet utbryter: «*Men nu veed jeg dog hvorledes / slige Blomster bleve til.*» I sin dyptloddende analyse sier Aslaug Groven Michaelsen at dråpen symboliserer «maleriets liv», mens rosenknoppen er «dets mysterium».

Wergelands diktverk kombinerer flere genrer og er en form for romantisk eventyreventyrdiktning. Det ble tilegnet den svenske feministen og forfatteren Fredrika Bremer, som han korresponderte med på den tid diktet ble til.

## Referanser


## Litteratur
* 
* 
* 
* 

## Eksterne lenker
* Utgaven fra 1997 hos Nasjonalbiblioteket eller fra 2024 hos Prosjekt Gutenberg.
Afrikamesterskapet i fotball for kvinner 2006

**Afrikamesterskapet i fotball for kvinner 2006** var det 7. afrikamesterskapet i fotball for kvinner. Mesterskapet ble arrangert mellom den 15. og den 29. november 2008 i Nigeria. 

## Kvalifisering

Titalt hadde 22 landslag meldt seg på kvalifiseringen. Kvalifiseringen var i to runder. Første runde var mellom de 16 dårligst rankede landslagene, som ble plassert i par mot hverandre. Vinnerne møtte deretter 6 seedede lag til spill om de 7 ledige plassene (Nigeria var sikret plass som arrangør).

### Innledende runde

Første runde ble spilt mellom 19. og 26. februar 2006. 

### Første runde

Første runde ble spilt mellom 11. og 26. mars 2006. 

 Algerie vant på walkover over Libya.
 Egypt vant på walkover over Eritrea.
 Tanzania vant på walkover over Uganda.

### Andre runde
Andre runde ble spilt mellom 23. juli og 5. august 2006.

 Ekvatorial-Guinea vant på walkover etter at motstanderen, Nigeria, ble vert.
 Ghana vant på walkover etter at motstanderen, Republikken Kongo, ikke møtte opp.

### Kvalifiserte
	
Etter kvalifiseringen var de følgende åtte lagene klare for Afrikamesterskapet:

## Sluttspillet
Sluttspillet ble spilt mellom 28. oktober og 11. november 2006. Lagene ble fordelt i to grupper, A og B.

### Gruppe A

### Gruppe B

## Finalespill

### Semifinaler

### Bronsefinale

### Finale

## Noter
Kantlaver

* se inndeling!

**Kantlaver** (Lecanoromycetes) er en klasse av sekksporesopper (Ascomycota). Det er den største klassen i soppriket, med mer enn  arter ifølge Catalogue of Life Checklist (Feb 2020). 

Kantlaver deles inn i 16 ordener, 85 familier og 893 slekter. Av disse er 6 familier ikke tildelt en orden, og 18 slekter er verken tildelt familie eller orden.

De fleste av klassens arter danner lav i symbiose med grønnalger eller blågrønnbakterier, og de fleste lavarter hører til denne klassen.

## Inndeling
Inndelingen følger *[[Catalogue of Life]] Checklist versjon 2022-06-23*.

* Fungi, sopper
** Dikarya, (ikke navngitt)
*** Ascomycota, sekksporesopper
**** Pezizomycotina, (ikke navngitt)
***** Lecanoromycetes, kantlaver
****** Lecanoromycetidae, (ikke navngitt)
******* Acarosporales, (ikke navngitt)
******* Arctomiales, (ikke navngitt)
******* Baeomycetales, (ikke navngitt)
******* Caliciales, (ikke navngitt)
******* Graphidales, (ikke navngitt)
******* Hymeneliales, (ikke navngitt)
******* Lecanorales, (ikke navngitt)
******* Lecideales, (ikke navngitt)
******* Ostropales, (ikke navngitt)
******* Peltigerales, (ikke navngitt)
******* Pertusariales, (ikke navngitt)
******* Rhizocarpales, (ikke navngitt)
******* Schaereriales, (ikke navngitt)
******* Teloschistales, (ikke navngitt)
******* Turquoiseomycetales, (ikke navngitt)
******* Umbilicariales, (ikke navngitt)
******* Familier som ikke er tildelt en orden
******** Arthrorhaphidaceae, (ikke navngitt)
******** Helocarpaceae, (ikke navngitt)
******** Leprocaulaceae, (ikke navngitt)
******** Sarrameanaceae, (ikke navngitt)
******** Trapeliaceae, (ikke navngitt)
******** Xylographaceae, (ikke navngitt)
******** Slekter som ikke er tildelt verken familie eller orden
********* *[[Argopsis]]*, (ikke navngitt)
********* *[[Aspilidea]]*, (ikke navngitt)
********* *[[Bartlettiella]]*, (ikke navngitt)
********* *[[Bouvetiella]]*, (ikke navngitt)
********* *[[Cecidioskyttea]]*, (ikke navngitt)
********* *[[Corticiruptor]]*, (ikke navngitt)
********* *[[Dictyocatenulata]]*, (ikke navngitt)
********* *[[Haploloma]]*, (ikke navngitt)
********* *[[Korfiomyces]]*, (ikke navngitt)
********* *[[Maronella]]*, (ikke navngitt)
********* *[[Nimisiostella]]*, (ikke navngitt)
********* *[[Notolecidea]]*, (ikke navngitt)
********* *[[Petractis]]*, (ikke navngitt)
********* *[[Piccolia]]*, (ikke navngitt)
********* *[[Psorotichiella]]*, (ikke navngitt)
********* *[[Ravenelula]]*, (ikke navngitt)
********* *[[Scythioria]]*, (ikke navngitt)
********* *[[Umbilithecium]]*, (ikke navngitt)

## Litteratur
* Miadlikowska J & *al:.* New insights into classification and evolution of the Lecanoromycetes (Pezizomycotina, Ascomycota) from phylogenetic analyses of three ribosomal RNA- and two protein-coding genes; *Mycologia*, **98**(6), 2006, pp. 1088–1103. http://www.mycologia.org/cgi/reprint/98/6/1088

## Referanser




## Eksterne lenker
*
Henna Raita

**Henna Raita** (født 24. januar 1975 i Lahtis) er en tidligere finsk alpinist. Hun kjørte nesten utelukkende renn i disiplinen slalåm, foruten enkelte renn i storslalåm.

Etter at hun hadde kjørt FIS-renn og enkelte juniorrenn i fem år, debuterte hun i januar 1995 i europacupen. 20. desember 1997 startet hun for første gang i verdenscupen, i slalåmrennet i Val-d’Isère. Hun tok sine første verdenscuppoeng 1. mars 1998, da hun ble nr. 27 i slalåmrennet i Saalbach-Hinterglemm. Etter to korsbåndskader måtte hun ta lengre pauser i sesongene 1996/97 og 1998/99, i disse periodene studerte hun kunst ved Universitetet i Lappland i Rovaniemi. I mellomsesongen 1997/98 vant hun slalåmdelen i europacupen med fire enkeltseire.

Fra sesongen 1999/2000 etablerte Raita seg i det midtre sjiktet i slalåm, og 20. februar oppnådde hun karrierens beste resultat, da hun ble nummer seks i Åre. I sesongen 2000/01 vant hun for andre gang slalåmdelen av europacupen. Under OL 2002 kom hun på åttendeplass i slalåm. Etter sesongen 2001/02 plukket Raita jevnlig poeng, uten plasseringer blant de 10 fremste. I mars 2006 la hun opp.

## Meritter
**OL**
* Salt Lake City 2002: 8.-plass i slalåm
* Torino 2006: 20.-plass i slalåm

**VM**
* St. Anton 2001: 11.-plass i slalåm
* St. Moritz 2003: 22.-plass i slalåm
* Santa Caterina 2005: 11.-plass i slalåm

**Junior-VM**
* Maribor 1992: 38.-plass i storslalåm, 43.-plass i super-G
* Monte Campione 1993: 37.-plass i storslalåm, 61.-plass i super-G
* Lake Placid 1994: 40.-plass i super-G

**Verdenscupen**
* 8 plasseringer blant de 10 beste

**Europacup**
* 1997/98: 1.-plass i slalåmcupen
* 1999/00: 3.-plass i slalåmcupen
* 2000/01: 4.-plass sammenlagt, 1.-plass i slalåmcupen
* 2004/05: 2.-plass i slalåmcupen
* 25 pallplasseringer, derav 12 seire (med unntak av en tredjeplass, samtlige i slalåm)

**Annet**
* 14 seire i FIS-renn
* 3 finske mestertitler (slalåm 2002 og 2006, storslalåm 2002)

## Referanser


## Eksterne lenker
*
Kari Skullerud

**Kari Petra Skullerud** (født 15. oktober 1941) er en norsk nevropatolog. Hun er seksjonsoverlege på Rikshospitalet og professor emeritus ved Universitetet i Oslo. 

Skullerud ble dr.med. i 1985 med avhandlingen «Variations in the size of the human brain : influence of age, sex, body length, body mass index, alcoholism, Alzheimer changes, and cerebral artherosclerosis», som handlet om alkoholskader i hjernen.

Skullerud fikk Kongens fortjenstmedalje i gull i 2007. Begrunnelsen var blant annet at hun gjennom mange år hadde «fremstått som en referanseperson for alle sykehusmiljøer i Norge vedrørende nevropatologisk diagnostikk av vanskelig sykdomstilstander i nervesystemet», at hun hadde gjort «en stor innsats gjennom å utvirke kompetansespredning og videreutdannelse innen fagfeltet», og at hun hadde «bygget opp den moderne nevropatologi i Norge, ikke bare ved å gjøre den alminnelig kjent og tilgjengelig, [men også] hele tiden bidratt til fagets fornyelse».

## Referanser


## Eksterne lenker
*
Anni Kronbichler

**Anni Kronbichler** (født 22. mars 1963 i Walchsee i Tirol i Østerrike) er en tidligere østerriksk alpinist.

I 1980-årene var hun i verdenseliten i slalåm. I løpet av karrieren vant hun tre renn i verdenscupen. Under OL 1984 i Sarajevo kjørte Kronbichler inn til åttendeplass i slalåm, etter å ha ligget på tredjeplass etter første omgang. Under VM 1985 i Bormio tok hun fjerdeplassen i slalåm, like bak bronsevinneren.

Hun la opp i sesongen 1987/88.

## Verdenscupseire

## Referanser


## Eksterne lenker
*
Alf Haugland

**Alf Haugland** (1924–2012) var en dikter fra Lunde i Telemark.

## Bibliografi
* *Markjordbær*. 2002
* *Novembersol*. 1990 
* *Ein seljemjuk sylvsmed frå Helle* (psevd. Kal Korsvann). 1988 
* *Gjerdesmett*. 1988 
* *No kan vi sjå stjernene*. 1987 
* *Villblomar*. 1986 
* *Gull og generasjonar*. 1985 
* *Røynsle*. 1984 
* *Det er vi som er skyld i inflasjonen*. 1981 

## Referanser
Butterfly Garden

**Butterfly Garden** er et rockeband fra Bergen i Norge. Bandet ble grunnlagt i 1990, og var aktive til 1998 før de tok en lang pause.

I 2017 spilte bandet inn to singler som ble utgitt av Apollon Records på de fleste digitale strømmetjenester.

## Nåværende medlemmer
* Calle Hamre
* Trygve K. Gulbrandsen
* Rodrigo H. Lopez
* Cato Eikeland
* Eirik Sejersted Vognstølen

## Tidligere medlemmer
* Torgrim Linchausen
* Tor Harald Rødseth
* Gunnar Olsen
* Christian Hodnekvam

## Diskografi
* «Cemetery of Despair» (på samleplaten Rec 90 (1990)
* «Sad and Beautiful World» (på samleplaten Markeveien 4), Rec 90 (ca. 1991)
* «Wrote Her a Letter» (Single), Rec 90 (1994)
* *So It Goes* (Album) Rec 90 (1995)
* *For You* (Album) Rec 90 (1996)
* «For You» (på samleplaten Rec 90 Label Sampler Summer 2006), Rec 90 (2006)
* «Oh Tell Me Love» (Single), Apollon Records (2017)
* «Put The Summer On» (Single), Apollon Records (2017)
* «I'm a Liar» (Single),  Apollon Records (2017)

## Eksterne lenker
* Bandets Myspace-side
* Artikkel i ballade.no
*
Kronstadfestivalen

**Kronstadfestivalen** var en musikkfestival for ungdom, med utspring i Kronstad fritidsklubb i Bergen.

## Historie
Etter at Rune Salomonsen hadde avholdt den siste Frikkfestivalen i klubbens lokaler, bestemte klubbens ledelse seg for å drive konseptet videre, men under klubbens eget navn. Den første Kronstadfestivalen ble avholdt i 1985, og den siste i 1994. I kjølvannet av Kronstadfestivalen oppstod Eggstockfestivalen.

## Vinnere
* 1985: Tramp
* 1986: Trio Gallini
* 1987: Uncle Sam's Wig Wam Party *(senere [[The Rambelins]])*
* 1988: Rag Doll Jam
* 1989: Veuve Clicquot Ponsardin *(Med blant andre [[Magnet (musiker)|Magnet]] i besetningen)*
* 1990: Yee ’Ha Wanna Have A Baba *(senere [[Baba Nation]])*
* 1991: Paraplegic
* 1992: Locomotive Gangbang *(Med blant andre [[Torkjell Rød]] i besetningen)*
* 1993: Sea of Confusion
* 1994: Bly

## Referanser


## Litteratur
* Programheftene til Kronstadfestivalen fra 1986-1994.

## Eksterne lenker
* Kronstadfestivalen - Rock i alle varianter – NRK-program fra 1994 om Kronstadfestivalen
Richard H. Knoff

**Richard Haviland Knoff** (1950–2021) var en norsk psykolog. Han arbeidet mellom 2008 og 2019 i Statens helsetilsyn, først som avdelingsdirektør ved Avdeling for planlagt tilsyn, og siden 2013 som seniorrådgiver i Avdeling for kommunale helse- og omsorgstjenester.

Knoff hadde sosiologi mellomfag fra Institutt for sosiologi ved UiO (1973), og tok cand.psychol.-graden ved Psykologisk institutt samme sted i 1978. Han ble spesialist i rådgivningspsykologi i 1983.

Knoff arbeidet som kommunepsykolog i Kvinnherad i 1978-81, og deretter som faglig leder for rehabiliteringstjenesten i Ullersmo landsfengsel 1981-84. Fra 1984 til 1994 arbeidet han i Asplan Analyse, fra 1990 som administrerende direktør. Knoff stiftet deretter Agenda Utredning & Utvikling, som han ledet frem til 1998. Han jobbet deretter som selvstendig konsulent til 2004.

Fra 2005 til 2006 var Knoff fylkestrygdedirektør i Oslo, før han ble direktør i Arbeids- og velferdsdirektoratet i perioden 2006-07. Fra 2007 til 2008 var han seksjonssjef i Skatteetaten.

Knoff var hovedredaktør for artikkelsamlingen «Psykologiske almentjenester» (Universitetsforlaget, 1983).

## Referanser
Magnus Rostad

:*For friidrettsutøveren, se [[Magnus Husby Rostad]].*

**Magnus Rostad** (født 1986) er en norsk tidligere skihopper som representerte Orkdal Idrettslag.

Rostad konkurrerte i Kontinentalcupen i skihopping i sesongen 2002/03 og i begynnelsen av 2003/04. Han hadde en 8.-plass som beste plassering i debutsesongen, og fikk en 5.-plass som beste i den påfølgende sesongen. I Norgesmesterskap tok han blant annet NM-gull i lagkonkurranse med Sør-Trøndelag.

Han satsa på skihopp blant annet gjennom utdanning ved Heimdal videregående skole, men la opp i 2005.

Magnus Rostad satte den siste bakkerekorden i Odnesbakken på 122,5 meter under junior-NM i 2003.

## Referanser


## Eksterne lenker
*
Karin Dedler

**Karin Dedler-Feigele** (født 2. februar 1963 i Dietmannsried i Bayern i Tyskland) er en tidligere tysk alpinist.

Under VM 1989 i Vail tok hun bronsemedaljen i utfor vak Maria Walliser (Sveits) og Karen Percy (Canada). Hun oppnådde sitt beste resultat i verdenscupen i 1991 i super-G i Garmisch-Partenkirchen med en andreplass.

I 1991 ble hun tysk mester i utfor og super-G.
  
## Referanser


## Eksterne lenker
*
Brosjyre

**Brosjyre** betegner en trykksak, folder eller pamflett, som ofte blir brukt i informasjon- eller reklameøyemed. Den er ofte et kortfattet skriv som avsenderen nytter til å presentere seg selv, et emne eller et produkt for å opplyse eller påvirke leseren. For reklamebrosjyrer er det vanlig å annonsere beliggenhet, arrangementer, produkter, tilbud, og så videre. 

Innen turisme er de svært vanlige, og både hoteller, severdigheter, fornøyelsesparker, campingplasser og andre turistmål er aktive brukere. De har gjerne egne hyllestativer til slike brosjyrer. 

En brosjyre har vanligvis et konsist språk og et iøynefallende design. Som trykksak ligger en brosjyre i grenselandet mellom avis, blad og bok. De vanligste utforminger av brosjyrer er som enkle ark, eller hefter. Ett-arks-brosjyrer er gjerne foldet dobbelt, eller trippelt. Brosjyrehefter er som regel stiftet i ryggen, og av størrelse A5, da dette er en hendig størrelse som er lettere for en leser å ta med seg.

Brosjyrer er ofte trykket som flerfargetrykk på tykkere glanset papir for å gi et førsteinntrykk av kvalitet. Sammenlignet med et flyveblad vil en brosjyre vanligvis nytte bedre papirkvalitet, mer farge, og vil vanligvis være foldet.

## Se også
* Pamflett
* Flyveblad
* Skillingstrykk

## Eksterne lenker
* 
*
Ḷ

**Ḷ** og **ḷ** (*[[L]]* med prikk under) er en bokstav som brukes i IAST, der den indikerer en stavelsesbærende l. En lang utgave av finnes også; den markeres med makron: ḹ. For pali markerer *ḷ* en retrofleks *l*, tilsvarende såkalt tjukk l på norsk. Enkel ḷ brukes ikke på noe levende språk, men dobbel ḷḷ brukes på asturiansk. 

I Unicode kodes ḷ som U+1E36 (&#X1E36;) og U+1E37 (&#X1E37;).
Ḷḷ (bokstav)

**Ḷḷ** og  (dobbel *[[l]]* med en prikk under hver) er en digraf som brukes på asturiansk, der den representerer et fonem som er avledet av ll som representerer en palatal lateral approksimant (). Avhengig av dialekt, kan den representere en stemt retrofleks plosiv (), en stemt retrofleks affrikat (), en ustemt retrofleks affrikat () eller en ustemt alveolar affriket ().

P.g.a. vanskeligheter med å kode denne digrafen ḷḷ, brukes gjerne l.l (med punktum mellom), i stedet. (Merk at denne er forskjellig fra l·l (dobbel l med prikk mellom)).
Alena Procházková

**Alena Procházková** (født 9. august 1984) er en slovakisk langrennsløper som er født i Banská Bystrica og går for skiklubben *LK Slavia UMB Banská Bystrica*.

Procházková hadde sin internasjonale debut i 2001, og hun har totalt 10 seire fra FIS-renn, Slavisk cup og U23-renn. Hun debuterte i verdenscupen den 11. desember 2004 på 15 km dobbel jaktstart i Lago di Tesero, men hun deltok også i verdensmesterskapet i starten av det året. Hennes resultater i verdensmesterskap har forbedret seg siden det det første, og det beste resultatet er en sjuendeplass på sprintstafetten i VM i 2007, sammen med makkeren Katarína Garajová. Den beste individuelle plasseringen hennes er en 13.-plass på sprinten i samme mesterskap.

Hun deltok også under Vinter-OL 2006. Der tok hun 46.-plass på 15 km dobbel jaktstart, 28.-plass på 10 km klassisk og 23.-plass på sprinten.

Procházková har fire pallplasseringer i verdenscupen. Det er en tredjeplass på sprinten i Kuusamo den 1. desember 2007, en seier på sprinten i Vancouver den 18. januar 2009, en andreplass på sprinten i Lahtis den 12. mars 2009 og en tredjeplass på sprinten i Kuusamo den 28. november 2009. Det beste resultatet i et distanserenn er en 21.-plass på 10 km klassisk i Davos fra sesongen 2007/08. Hennes beste sammenlagtplassering i verdenscupen er en 31.-plass fra samme sesong. Da tok hun også 17.-plass i sprintcupen. Hun har deltatt i de to siste utgavene av Tour de Ski, og hun har en 24.-plass fra 2007/08-utgaven som beste sammenlagtresultat. Det beste enkeltresultatet er tredjeplassen på sprinten i Praha i Tour de Ski 2009/10.

Under Vinter-OL 2022 i Beijing, ble hun nummer 63 på sprinten. 

### Sammenlagtplasseringer i verdenscupen

## Referanser


## Eksterne lenker
*
Ken Ring

**Ken Ring**  (født 29. januar 1979 i Bro) er en svensk rap-artist av kenyansk og svensk avstamning. Han vokste opp i Stockholm-forstaden Hässelby. Ring har samarbeidet med blant annet den norske rapperen og produsenten Tommy Tee, Saigon, Heltah Skeltah og Morgan Heritage. Ken Ring har gitt ut ni studioalbum, hvorav tre ble nominert til Grammy. 

## Utgivelser
### Album
* Vägen Tillbaka (1999)
* Mitt Hem Blir Ditt Hem (2000)
* Mellanspelet (2002)
* InblicKEN (2003)
* Det Bortglömda (2003)
* 2 Legender Utan Pengar (sammen med Tommy Tee; 2004)
* Kennelklubben (2004)
* RubriKEN (2005)
* Äntligen Hemma (2007)
* Hip Hop (2009)
* Akustiken (2013)
* Det Började For Längesen (2014)

### Singler
* "Gatuslang" (1998)
* "Tidiga demor" (1999)
* "Stockholm stad" (1999)
* "Stockholm stad 12"" (1999)
* "Mamma" (1999)
* "Eld och djupa vatten" (1999)
* "Dödens gränsland" (1999)
* "Vill inte veta" (2000)
* "Grabbarna från förorten" (2000)
* "Situation Stockholm" (2000)
* "Mitt hem blir ditt hem" (2000)
* "BB berättelsen" (featuring Tommy Tee) (2004)
* "Måste seja hei" (featuring Tommy Tee) (2004)
* "Cutta dom" (2006)
* "På väg hem (EP; 2006)
* "Det hände något på vägen hem" (EP; 2006)
* "Snart hemma" (EP; 2007)
* "Ta det lugnt" (2007)
* "Kelian" (2007)
* "STHLM CITY" (2008)
* "Hip Hop" (2009)
* "Helt Jävla Beng" (2010)

### Mixtaper
* "165 – Various Mixtapes" (1997)
* "165 – Unreleased Joints Vol. 1" (1999)
* "165 Allstars Vol. 1" (2000)
* "Ken Ring & BB Inc Kaddo Presents: Soundclap Vol. 1" (2005)
* "Ken Ring & BB Inc Kaddo Presents: Soundclap Vol. 2" (2005)
* "Ken Ring & BB Inc Kaddo Presents: Soundclap Vol. 3 (Svensk Hiphop Special)" (2005)
* "Ken Ring & BB Inc Kaddo Presents: Soundclap Vol. 4" (2005)
* "Ken Ring & BB Inc Kaddo Presents: Soundclap Vol. 5 (Hosted by Sam-E)" (2005)
* "Ken Ring & BB Inc Kaddo Presents: Soundclap Vol. 6 (XXX-special. Hosted by Bingo Rimér & Pernilla Lundberg)" (2006)
* "Shu Bre Express – Mixtape Vol. 1" (2008)
* "Mixtape "10"" (2009)
* "SommarbänKEN" (2009)
* "Kiprono" (2010)

## Kilder
* 

## Eksterne lenker
* 
* 
*
Trinidad og Tobagos kvinnelandslag i fotball

**Trinidad og Tobagos kvinnelandslag i fotball** representerer Trinidad og Tobago i internasjonal fotball.

Trinidad og Tobago debuterte den 18. april 1991 med kvinnefotball mot Martinique. Kampen endte uavgjort 1-1. Trinidad og Tobago har aldri vunnet noen mesterskap, men de har en tredjeplass fra CONCACAFs Nord-Amerikamesterskap i 1991 og fjerdeplass i de to påfølgende mesterskap. Deretter har det gått noe dårligere, men de oppnådde en (slags) kvartfinale i 2006-utgaven (under navnet «Gold Cup»).

Trinidad og Tobago er sjelden gode nok til å kunne slå fastlandslagene Costa Rica, Mexico eller Panama, enda de har noen uavgjort mot disse i mesterskap. Ettersom Canada og i særklasse USA dominerer i CONCACAF, betyr det at det er unntaksvis at Trinidad og Tobago kommer så langt som forbi gruppespillet. Trinidad og Tobago er imidlertid jevngode med Jamaica og Haiti, og disse tre kjemper tradisjonelt om hegemoniet på De karibiske øyer.

## Fotnoter


## Eksterne lenker
* TTFFs hjemmeside
Beit Lahiya

**Beit Lahiya** (arabisk: بيت لاهيا) er en by nord på Gazastripen, nær våpenhvilegrensen fra 1950. Beit Lahiya ligger nord for Jabalia, nær Beit Hanoun. Byen har 59&nbsp;540 innbyggere (2006).

## Eksterne lenker
*
Epileptiform

**Epileptiform aktivitet** brukes om bølgeformer i EEG. Aktiviteten omfatter skarpe komponenter vanligvis kalt «spikes», «spike wave» og «sharp wave slow wave». Slike komponenter ses ofte hos pasienter med epilepsi, men kan også ses hos personer uten kjent sykdom. Uttrykket har vært brukt synonymt med *epileptogen aktivitet* og *epileptisk aktivitet*, men *epileptiform aktivitet* er nå det foretrukne i Norge.
Middelalderkinesisk

**Middelalderkinesisk** eller **mellomkinesisk** (forenklet kinesisk: 中古汉语; tradisjonell kinesisk: 中古漢語; pinyin: *zhōnggǔ Hànyǔ*) er en historisk form og gren av dagens kinesisk. Det ble talt i de østre delene av det nåværende Fastlands-Kina. Det var talemål i tidsperioden 600-900 e.Kr, og ble dermed benyttet for eksempel i Song-dynastiet.

Middelalderkinesisk kan inndeles i en tidligere og en senere periode. Overgangen mellom tidlig middelalderkinesisk og sen middelalderkinesisk anses å ha skjedd i midten av Tang-dynastiet da det fant sted en rekke fonologiske endringer.

Middelalderkinesisk er ofte benyttet som et rammeverk for studiet og beskrivelsen av ulike moderne varianter av kinesisk. Grener av kinesisk, som mandarinkinesisk (inkludert «rikskinesisk», det vil si standard kinesisk, som baserer seg på talespråket i Beijing), kantonesisk og wukinesisk kan i stor grad bli behandlet som avvikende utviklinger av Qieyunsystemet. Studiet av middelalderkinesisk gir også bedre forståelse og analyse av klassisk kinesisk poesi, som studiet av Tangpoesien (poesien i Tang-dynastiet).

## Litteratur
* Baxter, William H. (1992): *A Handbook of Old Chinese Phonology*, Berlin: Mouton de Gruyter, ISBN 978-3-11-012324-1.
* Baxter, William H.; Sagart, Laurent (2014): *Old Chinese: A New Reconstruction*, Oxford University Press, ISBN 978-0-19-994537-5.
* Branner, David Prager (2006): «What are rime tables and what do they mean?» i: Branner, David Prager: *The Chinese Rime Tables: Linguistic Philosophy and Historical-Comparative Phonology*, Amsterdam: John Benjamins, ISBN 978-90-272-4785-8, s. 1–34
* Chan, Abraham (2004): «Early Middle Chinese: towards a new paradigm» i: *T'oung Pao* **90** (1/3): 122–162, doi:10.1163/1568532042523149, JSTOR 4528958.

## Eksterne lenker
* Introduction to Chinese Historical Phonology ved Guillaume Jacques
* Traditional Chinese Phonology ved Guillaume Jacques
* Historical Chinese Phonology/Philology at Technical Notes on the Chinese Language Dialects ved Dylan W.H. Sung
FNEA

**FNEA** (*fokal nattlig epileptiform aktivitet* eller *focal nocturnal epileptiform activity*) er betegnelse på epileptiform aktivitet som forekommer på natten. Det er et mer generelt uttrykk enn CSWS.
Irvin D. Yalom

**Irvin David Yalom** (født 13. juni 1931 i Washington, DC i USA) er en amerikansk forfatter og professor i psykiatri ved Stanford University. Etter å ha fullført medisin-utdanningen i 1956 begynte han å jobbe ved et sykehus i New York. 

Hans første bok kom ut i 1970 og het *The Theory and Practice of Group Psychotherapy*. Fire år senere debuterte han skjønnlitterært med *Every Day Gets a Little Closer*. Flere av hans bøker er oversatt til norsk.

## Bibliografi
### Skjønnlitteratur
* *Every Day Gets a Little Closer* (1974) ISBN 0-465-02119-0
* *Love´s Executioner and Other Tales of Psychotherapy* (1989) ISBN 0-465-04280-5, på norsk som *Kjærlighetens bøddel og andre fortellinger fra psykoterapien* (Pax, Oslo 1997) ISBN 8253018592
* *Momma and the Meaning of Life* (1999) ISBN 0-749-92038-6
* *When Nietzsche Wept* (1992) ISBN 0-465-09172-5, på norsk som *Da Nietzsche gråt* (Pax, Oslo 1997) ISBN 8253018894
* *Lying on the Couch* (1996) ISBN 0-465-04295-3, på norsk som *Dobbeltspill i sjeledypet* (Pax, Oslo 1999) ISBN 8253020554
* *Yalom Reader* (1996) ISBN 0-465-03610-4
* *The Schopenhauer Cure* (2005) ISBN 978-0-06-621441-2
* *I'm calling the police! A Tale of Regression and Recovery* (2005)
* *The Spinoza Problem* (2012) ISBN 0-465-02963-9, på norsk som *Spinozaproblemet* (Arneberg Forlag, Oslo 2015) ISBN 978-82-8220-058-5
* *Creatures of a Day - And Other Tales of Psychotherapy* (2015) ISBN 978-0-465-02964-8, på norsk som *Vi er alle døgnfluer - og andre psykoterapeutiske fortellinger* (Arneberg Forlag, Oslo 2015) ISBN 978-82-8220-101-8

### Sakprosa
* *The Theory and Practice of Group Psychotherapy* (1970) ISBN 0-465-09284-5
* *Existential Psychotherapy* (1980) ISBN 0-465-02147-6, på norsk som *Eksistensiell psykoterapi* (Arneberg Forlag, Oslo 2011) ISBN 978-82-8220-015-8
* *Inpatient Group Psychotherapy* (1983) ISBN 0-465-03298-2
* *The Gift of Therapy: An Open Letter to a New Generation of Therapists and Their Patients* (2001) ISBN 0-066-21440-8
* *Religion og psykiatri* (Arneberg Forlag, Oslo 2007) ISBN 978-82-9161-445-8 – foredrag ved prismottakelse, utgitt som bok på norsk
* *Staring at the Sun: Overcoming the Terror of Death* (2008) ISBN 978-0-7879-9668-0, på norsk som *Å stirre på solen* (Arneberg Forlag, Oslo 2008) ISBN 978-82-9161-478-6

## Referanser

## Eksterne lenker
* 
* 
* 
*  Forfatteromtale på Cappelen Damms nettsider
Anthony Zhong Quanzhang

**Anthony Zhong Quanzhang** (født 1921 i Batavia i Nederlandsk Østindia, død 28. januar 2000 i Meizhou i Guangdong i Folkerepublikken Kina) var katolsk biskop i Meizhou i Guangdong i Folkerepublikken Kina.
## Liv og virke
Han ble født i en etnisk kinesisk familie i Batavia/Jakarta, som flyttet til Meizhou da han var syv år gammel. Han trådte inn i juniorseminaret i byen i 1935 og begynte på teologistudiene ved seminaret i Hongkong i 1945. 
### Prest
Zhong ble presteviet i Meizhou, og underviste så ved seminaret der.

Under kulturrevolusjonen var han tvangsarbeidsfange i flere landsbyer. I 1980 kunne han vende tilbake til Meizhou. Der begynte han å gjenoppbygge det kirkelige liv.

I 1987 ble han viseadministrator av bispedømme og visepresident for den kinesiske patriotiske katolske forening i Meizhou.

### Biskop
Han ble valgt til biskop av Meizhou i 1988 og ble bispeviet 7. mai 1989.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Anthony Zhong Quanzhang* (1921-2000) *1989
## Referanser
Joseph Zhou Yizhai

**Zhou Yizhai** var katolsk biskop av Bengbu i Anhui i Folkerepublikken Kina fra 1958 til 1982.

I 1958 ble han ordinert til biskop av Bengbu – uten pavelig mandat – av biskop Francis Xavier Zhao Zhensheng av Xianxian.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Biskop Joseph Cui Shouxun (1877-1953) *1933
*Biskop Francis Xavier Zhao Zhensheng (1894-1968) *1938
*Biskop *Joseph Zhou Yizhai* (?-1983) *1958

## Referanser
Kathy Tyers

**Kathy Tyers** (født 21. juli 1952 i California, USA) er en amerikansk forfatter og musiker. Hennes første novelle kom ut i 1987 og het *Firebird*. Hun har også gitt ut to CD-er med folkemusikk. 

## Bibliografi
* *Firebird* (1987)
* *Fusion Fire* (1988)
* *Crystal Witness* (1989)
* *Exploring the Northern Rockies* (1991)
* *Shivering World* (1991)
* *One Mind's Eye* (1996)

## Diskografi
* *Leave Her, Johnny* (1986)
* *The Very Best Dreams* (1988)

## Referanser


## Eksterne lenker
* Kathy Tyers' nettsider
Papua Ny-Guineas kvinnelandslag i fotball

**Papua Ny-Guineas kvinnelandslag i fotball** representerer Papua Ny-Guinea i internasjonal fotball. De er, etter Australias godkjente overføring til Asia, Oseanias nest beste lag etter New Zealand. Papua Ny-Guinea er regjerende Sør-stillehavsmestre.

Papua Ny-Guinea deltok i sitt første oseaniamesterskap i 1989, der de endte på fjerde og siste plass etter å ha tapt for New Zealand, Australia og Taiwan. Det samme gjentok seg i 1991, denne gangen riktignok uten Taiwan, men mot de to andre motstanderne to ganger. Det skjedde igjen i 1995, men nå hadde Papua Ny-Guinea redusert de stygge tapene kraftig.

I 1998 fikk mesterskapet en mer mesterskapsform, med to innledende runder, så semifinale. Dette var delvis på grunn av at flere land deltok, inkludert Amerikansk Samoa, som Papua Ny-Guinea slo komfortabelt. Papua Ny-Guinea kom til semifinalen, som de tapte for Australia, men de vant bronsefinalen mot et annet nytt lag, Fiji med 7-1. I 2003 etablerte Papua Ny-Guinea seg som best av de nest beste, da de kom på tredjeplass etter at mesterskapet hadde blitt redusert fra 10 til 5 lag, og cuprunden falt ut. 

I 2007, etter at Australia hadde blitt overført til AFC, var Papua Ny-Guinea forutsigbart på andreplass i Oseaniamesterskapet. Imidlertid greide de bare en knepen seier over det nye laget Tonga. I samme år ble det laget et South Pacific Games uten New Zealand. På tross av et noe overraskende tap for Fiji vant Papua Ny-Guinea. De slo Tonga i finalen, riktignok etter ekstraomganger, 3-1. Papua Ny-Guinea fikk deretter spille mot New Zealand om en OL-plass. New Zealand vant kampen 2-0.

VM-kvalifiseringen i 2010 endte igjen med at Papua Ny-Guinea slo de øvrige nasjonene men tapte for New Zealand; denne gangen ble tapet for New Zealand i finalen på 0–11, etter at førstekeeperen Linda Bunaga sonet karantene for et rødt kort i semifinalen mot Cookøyene. Papua Ny-Guinea vant semifinalen 1–0 mot de senere bronsemedaljørene.

## Eksterne lenker
* PNG TO PLAY WITH 'HEART' IN WOMEN'S OLYMPIC QUALIFIER
The Wade Robson Project

***The Wade Robson Project*** er en amerikansk hiphopdansekonkurranse og TV-show som gikk på MTV i 2003. Programmet ble laget av Wade Robson. Det hadde nesten samme format som *[[So You Think You Can Dance]]*, men danserne her danset solo. 80 dansere konkurrerte om en premie på $100 000. Det hele ble avsluttet i en direktesendt finale som til slutt ble vunnet av Tyler Banks.

Regi var ved R. Brian DiPirro.

## Referanser


## Eksterne lenker
*
Filmkritikerprisen i Haugesund

**Filmkritikerprisen i Haugesund** eller *Den norske filmkritikerprisen*, *Norsk filmkritikerlags pris under Den norske filmfestivalen i Haugesund* eller bare *Filmkritikerprisen*, er Norsk Filmkritikerlags pris til beste film i hovedprogrammet under Den norske filmfestivalen i Haugesund.

Før 2002 var navnet på prisen Gjest Baardsen-prisen. Den er også kaldt *Pressens filmpris*.

## Vinnere

## Referanser


## Eksterne lenker
* Norsk Filmkritikerlag
*
Langrennssprint

**Langrennssprint**, eller **skisprint**, er en konkurranseform av langrenn. Slik det kommer frem av navnet er øvelsen kortere enn vanlig distanselangrenn, vanligvis mellom 800 meter og 2000 meter. Distansen har variert litt opp gjennom tidene, og av og til går kvinnene kortere enn mennene. 

## Oppbygning
En sprint starter med en prolog i løypa som senere brukes i heatene. De 30 som bruker kortest tid i prologen går videre til kvartfinalene. Det er fem kvartfinaler og dermed seks utøvere i hver. De to beste fra hvert heat går videre til en av de to semifinalene, der det også er seks utøvere i hvert heat. Derfor går de to som brukte kortest tid i kvartfinalene *uten å være blant de to beste* i sitt heat også videre. De to beste fra hver semifinale går så videre fra finalen, men også her er det to utøvere til som går videre på tid. 
## Historie og utbredelse
Sprint er en av de nyeste øvelsene innen langrenn og har vært brukt i verdenscupen fra og med sesongen 1996/97. Øvelsen kom med i verdensmesterskapet i 2001, og siden OL i 2002 har den også vært på det olympiske programmet. I 2005 kom sprintstafett, også kalt lagsprint, med på programmet i verdensmesterskapet, og året etter ble denne øvelsen også med i OL. I lagsprint er det to utøvere på hvert lag. Hver av dem går tre ganger, og de veksler for hver gang. 

Det første ordentlige sprintrennet gikk i Reit im Winkl i 1996. I starten var det bare to og to i hvert heat, men det ble etter hvert endret til fire, siden seks. Siden det er så mange utøvere i hvert heat i forhold til lengden på rennet, er det viktig å kunne komme seg frem i feltet til en spurt, i tillegg til å ha eksplosive spurtegenskaper. I starten var det mange av de samme utøverne som gjorde det bra i sprint og distanserenn, men etter hvert ble det flere spesialsprintere. 

Før år 2000 var det kjente distanseløpere som Bjørn Dæhlie, Vladimir Smirnov, Thomas Alsgaard og Silvio Fauner som var blant de tre beste i verdenscupen i sprint. Fra 2000 preget spesialsprintere som Trond Iversen, Thobias Fredriksson, Björn Lind og Ola Vigen Hattestad toppen av verdenscupen i sprint. Bare norske og svenske utøvere har vunnet sprintverdenscupen for herrer, med unntak av en italiener og en franskmann (per 2024). Johannes Høsflot Klæbo er mestvinnende per 2024, han har vunnet sprintverdenscupen seks ganger. 

På kvinnesiden var det også slik at de samme dominerte sprint og distanserenn, men også der har det blitt flere spesialsprintere. Norge vant sprintcupen årene før og etter årtusenskiftet med først Bente Skari, og siden Marit Bjørgen, begge med fem seire i sprintverdenscupen.
Steinerskolen i Haugesund

**Steinerskolen i Haugesund** er en stiftelse og steinerskole i Haugesund. Skolen er en privat grunn- og videregående skole som underviser elevene i tråd med steinerpedagogikken. 

## Historikk
Skolen ble opprettet av steinerpedagogene Lilleberta Sandved og Siggen Falkeid i 1977. Det første klassetrinnet startet under små forhold med tolv elever i en leilighet i Ramsdalsblokkene. I 1978 flyttet skolen til «Huglenhuset», en villa like i nærheten av dagens Haugaland videregående skole. Skolen fikk i 1981 sin endelige plassering på et høydedrag over byen, da det tidligere restaurantbygget «Bellevue» ble kjøpt. I 1986 ble skolen utvidet med videregående trinn. Like ved bygget som opprinnelig sto på tomten er det siden bygget et gymnastikk- og scenebygg og Soria Moria Steinerbarnehage, begge tegnet av arkitekt David Sandved. I 2002 ble et nytt bygg på skolen innviet. Bygningen huser 1.-5. klasse og er tegnet av arkitekt Torleif Gismarvik.
 

## Eksterne lenker
* 
* Om nybygget
Kirkja

**Kirkja** (, foreldet dansk skrivemåte: *Kirke*) er en bygd på Færøyene. Den ligger på Fugloy med veiforbindelse til den andre bygda på øya, Hattarvík.

Kirkja ligger ved Fugloyarfjørður, det strømsterke sundet som skiller Fugloy og Svínoy. Kirkja har fergeforbindelse med Svínoy og Viðoy. Kirkja har også landingsplass for en fast helikopterrute for passasjerer og gods.

Kirkja har vært øyas kirkested siden middelalderen. Stedet nevnes første gang i skriftlige kilder i Hundebrevet fra siste halvdel av 1300-tallet. Kirken ble flyttet til Hattarvík først på 1800-tallet, etter at de fleste menn på Kirkja omkom på sjøen, men i 1933 ble det bygget en ny kirke på Kirkja.

## Referanser


## Eksterne lenker
*
Anissa Asselah

**Anissa Asselah** er en algerisk kvinne, som i 1998 ble tildelt prisen Årets budeie. Hennes mann, som var rektor ved kunstakademiet i Algerie, og deres sønn ble drept i et attentat i 1994.
 

## Referanser
Michael Bennet

**Michael Farrand Bennet** (født 1964) er en amerikansk politiker som har vært demokratisk senator for Colorado siden 2009.

2. mai 2019 kunngjorde Bennet at han ville stille som kandidat til partiets primærvalg før presidentvalget i USA 2020. Han trakk kanditaturet den 11. februar 2020.

## Liv og virke
Bennets far Douglas Bennet var rådgiver til den daværende amerikanske ambassadør til India, Chester B. Bowles, og bodde i India med sin kone Susanne Bennet. Senere arbeidet Bennet senior som rådgiver i staben til den amerikanske visepresident Hubert H. Humphrey.

Michael Bennet vokste for det meste opp i Washington, D.C.. Han viste politisk interesse og hadde sommerjobber i USAs kongress. Han tok høyere utdannelse ved Wesleyan University og Yale University, der han tok eksamen i rettsvitenskap.

Bennets politiske karriere begynte i Bill Clintons regjeringstid, da han knapt 30 år gammel ble rådgiver for visejustisminister Philip Heymann. Under Jamie Gorelick og Eric Holder fortsatte han i stillingen. Også faren Douglas arbeidet for Clinton, som viseutenriksminister for internasjonale forbindelser.

I oktober 1997 giftet Bennet seg med statsadvokat Susan Daggett. I 2001 flyttet de til Denver (Colorado).

Her fant han arbeid som stabssjef for Denvers borgermester John Hickenlooper.

Michael Bennets neste karrieresprang kom i januar 2009, da guvernør Bill Ritter utpekte ham til etterfølger av Ken Salazar som demokratisk senator for Colorado. Salazar selv var blitt utpekt av Barack Obama til innenriksminister.

## Referanser


## Eksterne lenker
*
Pete Blakk

**Peter Sunden**, kjent under artistnavnet **Pete Blakk**, er en svensk gitarist.

Han har spilt i band som *Crystal Thanatus*, *Trazer, EF Band*, *Geisha*, og *Blakk Totem*. Best kjent er han for sin tid som gitarist i King Diamond fra 1987 til 1990. 

## Diskografi
*Trazer – *Trazer* 
*Geisha – *Phantasmagoria* 
**[["Them"|King Diamond – "Them"]]* (1988)
**[[Welcome Home|King Diamond – Welcome Home]]* (1988)
**[[Conspiracy|King Diamond – Conspiracy]]* (1989)
**[[The Dark Sides|King Diamond – The Dark Sides]]* (1989)
**[[The Eye (King Diamond album)|King Diamond – The Eye]]* (1990)
**[[A Dangerous Meeting|King Diamond – A Dangerous Meeting]]* (samlealbum) (1992)
**[[The Best of King Diamond|King Diamond – The Best of King Diamond]]*  (samlealbum) (2003)
*Blakk Totem – *Metal Militia/ A tribute to Metallica*  (Tribute records)
*Blakk Totem – *Rock`n Roll aint over/ A tribute to Kiss*  (Tribute records)
*Blakk Totem – *The secret place* (CMC/Warner chappel)
*Blakk Totem – *Blakk Totem* (Warner CMC)

## Eksterne lenker
*
Hattarvík

**Hattarvík** (foreldet dansk skrivemåte: *Hattervig*) er den østligste bygda på Færøyene. Den ligger på Fugloy, lengst nordøst i øyriket. Bygda ligger i en vik ut mot storhavet, omkranset av høye fjell.

## Samferdsel
Over fjellene går en vei til nabobygda Kirkja.

Hattarvík anløpes med passasjerferge fra Strandfaraskip Landsins, som forbinder bygda med Kirkja, Svínoy og Viðoy.

Både Hattarvík og Kirkja har landingsplasser for helikopter. Atlantic Airways opererer en fast helikopterrute for passasjerer og gods.

## Historie
Den første gangen Hattarvík nevnes i skriftlige kilder er i Hundebrevet fra siste halvdel av 1300-tallet.

Bygdenavnet kommer av fjellnavnet Hattur, fra norrønt *hǫttr*, «hatt».

Hattarvík har vært et kirkested siden tidlig på 1800-tallet, da de fleste menn på øyas gamle kirkested, Kirkja, omkom på havet. Den første kirken i Hattarvík ble innviet i 1833, og en ny kirke i 1899.

Hattarvík har en rik folkeminnetradisjon. I første halvdel av 1800-tallet skrev Hanus Hanusarson, bonde på Kellingargarður i Hattarvík, ned 97 kvad i et 399 sider langt håndskrift, *Fugloyarbók*, som han gav bort til prosten og folkeminnegranskeren V.U. Hammershaimb.

Et sagn forteller at «flokksmennene» prøvde å ta makten på Færøyene. Det var tre sterke menn fra Hattarvík som truet en fjerde mann fra Kirkja til å ta deres parti. På reisen sørover fikk de et femtitall tilhengere, men de fleste trakk seg unna. Flokksmennene ble til slutt nedkjempet på Svínoy og kastet i døden utenfor høye klipper.

## Referanser
Koreansk mytologi

**Koreansk mytologi** er den tradisjonelle mytologien man finner i Korea. Området har tradisjonelt vært preget av kinesisk språk og kultur, men mytologien skiller seg derimot fra kinesisk mytologi. Denne mytologien er rester fra en tidlig periode i Koreas historie, og kan deles inn i to typer myter: *Grunnleggermyter* som forteller om hvordan staten og folket ble til, og *skapelsesmyter* som forteller om verdens opprinnelse. Grunnleggermytene kjenner man bare fra gamle kinesiske og koreanske skrifter, skapelsesmytene blir fremdels sunget av sjamaner som en del av forskjellige ritualer.

## Grunnleggermytene
Grunnleggermytene handler om det koreanske folkets, den koreanske statens og herskerslektenes opprinnelse. Disse mytene finner man i nedtegnelser fra det første århundret etter Kristus, både i kinesiske og koreanske skrifter.

Grunnleggermytene finnes i dag bare i de gamle nedtegnelsene, med ett unntak, nemlig myten om Tan'gun, som har opplevd en oppblomstring med nasjonalistiske undertoner, og i dag blir dyrket av enkelte som grunnleggeren av den koreanske nasjonen. 

## Skapelsesmytene
Skapelsesmytene, eller *mugaer* er i dag en integrert del i sjamanistsike ritualer, der de blir sunget av sjamanene. Disse mytene ble ikke skrevet ned før tidlig på 1900-tallet, og levde fram til dette bare muntlig blant sjamanene.

## Litteratur
* *Mytologi*, Spektrum forlag, 2005. ISBN 82-7822-179-0. Side 200-205
Whistler Olympic Park

**Whistler Olympic Park** (engelsk) / **Parc olympique de Whistler** (fransk) er et skianlegg ved byen Whistler i provinsen Britisk Columbia i Canada. Anlegget ligger i Madeley Creek i Callaghan Valley vest for Whistler, og var arena for langrenn, skiskyting, kombinert og skihopping under OL i Vancouver i 2010. Hver av delene for langrenn, skiskyting og skihopping har en tilskuerkapasitet på 10&nbsp;000.

Skianlegget har 14 kilometer løyper for langrenn og skiskyting, to hoppbakker med K125 (HS140) og K95 (HS106) (samt en provisorisk liten bakke med K20), og 20-25 kilometer andre skiløyper. Hoppbakkene har snøkanoner, men ikke plastdekke til sommerbruk. Byggingen av hoppbakkene startet i april 2007, og de ble offisielt åpnet 15. desember 2007. Hele skianlegget ble offisielt åpnet 22. november 2008. Storbakken er Canadas største hoppbakke.

De første større konkurransene i hoppbakkene var renn for menn i FIS-cupen («C-verdenscup») 27. og 28. februar 2008 (begge i K95-bakken) og kontinentalcupen (B-verdenscup) 1. og 2. mars (begge i K125-bakken). Det ble arrangert renn i verdenscupen (prøve-OL) i den største bakken 24. og 25. januar 2009.

Bakkerekorden i K125-bakken er 149 meter, satt av Gregor Schlierenzauer (Østerrike) i verdenscupen 25. januar 2009. I det samme rennet hoppet Ville Larinto (Finland) like langt, men falt. Anerkjent bakkerekord i K95-bakken er 108 meter, satt av Simon Ammann (Sveits) under OL 13. februar 2010. Adam Małysz (Polen) hoppet 109,5 meter under trening 11. februar 2010.

## Viktige renn
### Menn

### Kvinner

## Kilder/eksterne lenker
* Whistler Olympic Park – offisiell nettside
* Skisprungschanzen-Archiv: Whistler
* FIS: Resultater

## Eksterne lenker
*
Bolia

**Bolia**, stilisert som **BOLIA**, er en dansk møbelkjede som ble etablert i år 2000 i Århus, Danmark.

Bolia.com startet som en ren nettbutikk, men har per april 2021 butikker i Danmark, Sverige, Norge, Tyskland, Belgia, Sveits, Østerrike, Frankrike og Nederland hvor møbelsortimentet er utstilt. I butikkene kan man også kjøpe mindre interiørartikler og belysning.

Bolia har butikker på Grünerløkka og i Oslo Sentrum, to steder i Stavanger, Sandnes, Karmøy, Bergen, Trondheim, Lillestrøm, Sandvika, Drammen, Tromsø, Fredrikstad og Ski.

## Eksterne lenker
* 
*
The End Records

**The End Records** er et amerikansk plateselskap ble etablert i 1998. De har spesialisert seg innenfor rock og heavy metal. De er kjent for å ha signert artister som  Ulver, Agalloch, Peccatum, Arcturus.

Plateselskapet har representert et stort spekter av musikkstiler. Alt fra bandet Voivod til Thine Eyes Bleed og Dissection.

## Eksterne lenker
* 
* The End Records hos MySpace